Organizata Botërore e Ushqimit: 6 milionë fëmijë në vit vdesin nga uria
OKB-ja është zotuar të përgjysmojë numrin botëror të njerëzve që vuajnë nga uria dhe mosushqimi brenda vitit 2015
. Një raport i publikuar vitin e kaluar nga Organizata e Ushqimit dhe Bujqësisë e OKB-së, thotë se afro 6 milionë fëmijë vdesin çdo vit në botë nga uria dhe mungesa e ushqimit. Shumica e vdekjeve ndodhin në Afrikën nën-sahariane dhe në Azinë Jugore. Ann Veneman drejtoreshë e Fondit të OKB-së për Fëmijët, u tha ligjvënësve të Komisionit të Senatit për Marrëdhëniet me Jashtë, se sigurimi i ndihmave ushqimore emergjente nuk është zgjidhja e vetme për të ndryshuar situatën. - tha ajo. Doktore Xhuli Gerberding, drejtoreshë e Qendrës Amerikane për Parandalimin dhe Kontrollin e Sëmundjeve, tha se ndërkohë që qeveritë luajnë një rol të rëndësishëm për të luftuar urinë në radhët e fëmijëve, sektori privat ka mundësitë për të marrë përsipër një rol më të madh. Xhejms Moris, drejtor ekzekutiv i Programit Botëror të Ushqimit të OKB-së, i tha komisionit se katastrofat e fundit natyrore, si cunami në Oqeanin Indian, kanë mbingarkuar në mënyrë të paparashikuar agjencitë ndërkombëtare të ndihmave. Senatori republikan, Riçard Lugar, kryetar i Komisionit të Senatit për Marrëdhënie me Jashtë, pyeti se cila nga agjencitë kishte përgjegjësinë për koordinimin e dhjetra programeve për zhdukjen e urisë, të krijuara nga qeveritë dhe sektori privat. Zoti Moris tha se përgjegjësia shtrihet përtej bashkësisë ndërkombëtare të ndihmave. .” Por Xhorxh Uard, nën-president i programit Vizioni Botëror, tha se përgjegjësia i kalon kufijtë e qeverive. OKB-ja është zotuar të përgjysmojë numrin botëror të njerëzve që vuajnë nga uria dhe mosushqimi brenda vitit 2015 dhe kërkon të zvogëlojë me dy të tretat numrin e vdekjeve të fëmijëve nën moshën 5-vjeçare, brenda të njejtit afat.//lk